חטיבת הצנחנים במלחמת חרבות ברזל

במלחמת חרבות ברזל לחמה חטיבת הצנחנים במספר רב של קרבות, במתקפת הפתע על ישראל, ביום הראשון של המלחמה, בו סייעה החטיבה רבות בהדיפת מתקפת הפתע הקטלנית של חמאס. בשלב השני של הלחימה התמרון הקרקעי השתתפו כוחות החטיבה בתמרון מצדה הצפוני ובמרכזה של רצועת עזה.
{| class="wikitable"
!
!יחידה
!מפקד
|-
|44x44 פיקסלים
|מפקד החטיבה
|אל"ם עמי ביטון
|-
|60x60 פיקסלים
|סיירת צנחנים
|סא"ל עמית מדלסי
|-
|
|גדוד 890
|סא"ל יוני הכהן
|-
| rowspan="2" |
| rowspan="2" |גדוד 101
|סא"ל יואב ספקטור (2022-2024)
|-
|סא"ל מיכה דהן (יוני 2024-)
|-
| rowspan="2" |
| rowspan="2" |גדוד 202
|סא"ל אלמוג רותם (2022-2024)
|-
|סא"ל יונתן שניידר (יוני 2024-)
|}

== רקע ==

בעקבות מתקפת הפתע הכריזה ישראל על יציאה למלחמת חרבות ברזל לשם מיטוט שלטון החמאס ברצועת עזה וחיסול כל המחבלים השוהים שם.

== הקרבות ביום מתקפת הפתע ==
לוחמי חטיבת הצנחנים במלחמת חרבות ברזל
בבוקר יום שבת של מתקפת הפתע על ישראל, פעל גדוד 890 לשחרור קיבוץ בארי וחתר למגע עם מחבלים. בלחימה קשה, שנמשכה עד 9 באוקטובר בצהריים, טיהרו לוחמי הצנחנים יחד עם כוחות נוספים את הקיבוץ ממחבלים, בהם כאלה שהתבצרו בכמה מתחמים, חלקם עם אזרחים לכודים, ששוחררו כ-18 שעות לאחר תחילת העימות. בקרב נהרגו 108 מחבלים. במקביל פעלו כוחות גדוד 890 בקרב לשחרור מוצב נחל עוז. לוחמי הגדוד הגיעו ראשונים לזירה והתמודדו בלחימה קשה מול עשרות מחבלים שחוסלו בסוף האירוע. בנוסף, גדוד 890 פעל בקרב על קיבוץ עלומים, שם סייעו לכיתת הכוננות ולכוחות מיוחדים. במהלך הקרבות של גדוד 890 נהרגו כ-3 לוחמים ביניהם: סמ"ר רותם דושי, סמל אריאל אוחנה, וסמ"ר ולנטין גנסיה.

במקביל, פעלה סיירת צנחנים בקיבוץ רעים ולקחה חלק בקרב רעים החל משעות הצהריים. במהלך קרב פנים מול פנים עם מחבלים נהרג לוחם הסיירת סמ"ר גיא שמחי, בנו של דדי שמחי.

כוח לוחמים של בא"ח צנחנים שהיה בדרכו לנתיב העשרה פגש בדרך בצומת יד מרדכי אבטח אזרחים מקבוצת ריצה משדרות מסתתרים בבטונדה, לאחר היתקלות פתע עם מחבלים נהרגו שני מ"כים של הבא"ח: סמ"ר איתי מרציאנו וסמ"ר אילי גמזו. למחרת במהלך היתקלות נהרגו מ"כ נוסף ולוחם של הבא"ח בהם סמ"ר יוסף איתמר ברוכים, ורב"ט יונתן אלעזרי.

כוחות גדוד 202 פעלו בכפר עזה והחל להתחולל קרב ממושך שארך מעל 24 שעות עד טיהור הקיבוץ ממחבלים. במהלך הקרבות של גדוד 202 נהרגו כ-3 לוחמים ביניהם: אוריאל ביבי, סרן רועי נהרי, וסמ"ר בנימין לב.לוחמי גדוד 202 ב[[בני סוהילה]]

כוחות גדוד 101 פעלו בקיבוץ כיסופים בקרבות ממושכים עד טיהור הקיבוץ. במהלך הקרבות של גדוד 101 נהרגו כ-5 לוחמים ביניהם: [https://www.idf.il/נופלים/חללי-המלחמה/בר-יענקלוב/ סמל בר יענקלוב], [https://www.idf.il/נופלים/חללי-המלחמה/לביא-בוחניק/ סמל לביא בוחניק], [https://www.idf.il/נופלים/חללי-המלחמה/רגב-אמר/ סמ"ר רגב אמר], [https://www.idf.il/נופלים/חללי-המלחמה/מתן-מלכה/ סמל מתן מלכה], [https://www.idf.il/נופלים/חללי-המלחמה/אופק-ארביב/ וסמ"ר אופק ארביב].

במהלך הקרבות במתקפת הפתע איבדה החטיבה 16 מלוחמיה.

== התמרון הקרקעי ==
=== קרב ג'באליה ===
ב-1 בנובמבר החלו כוחות חטיבת הצנחנים לקחת חלק בתמרון הקרקעי תחילה בשטחי צפון רצועת עזה בעיירה ג'באליה. במהלך הקרבות תקפו כוחות החטיבה והרגו מספר גדול של מחבלים שהתבצרו בבניין רב קומות בסמוך למבנה בית ספר ומשרדי ממשל של החמאס. במהלך חילופי אש נהרג לוחם גדוד פתן 101, סמ"ר יאיר ניפוסי.

ב-7 בנובמבר במסגרת הפעילות הקרקעית ברצועת עזה, הוביל צוות הקרב של חטיבת הצנחנים מבצע ממוקד בצפון רצועת עזה, במהלכו הושלמה ההשתלטות על המרחב בצפון הרצועה. במהלך המבצע חשפו לוחמי סיירת הצנחנים פיר של מנהרה תת-קרקעית בצמוד לפארק שעשועים. גדוד 202 בשיתוף עם כוחות שריון מצוות הקרב החטיבתי של חטיבה 7 מצאו פיר תת-קרקעי ומחסן אמצעי לחימה בסמוך לאוניברסיטה אזרחית, ובו חומרים כימיים, רובי סער קלשניקוב, RPG-7, מטעני כלימגור ועוד.לוחמי סיירת הצנחנים פועלים בשג'אעיה, יוני 2024ב-5 בדצמבר פעל צוות קרב של החטיבה במרחב העיירה ג'באליה. לוחמי החטיבה בשיתוף חיל האוויר תקפו מבנים ותשתיות טרור של חמאס וחיסלו עשרות פעילי נ'חבה. כמו כן, במהלך הפעילות הלוחמים איתרו והשמידו רקטות בחצרות בתים בעיירה.

ב-16 בנובמבר במהלך פעילות מבצעית בצפון רצועת עזה נהרג סרן שלמה בן נון, סגן מפקד פלוגה בגדוד צפע 202.

ב-19 בנובמבר פעלו כוחות החטיבה להעמיק את הפעילות והאחיזה במרחב צפון מזרח הרצועה. הכוחות החלו לפעול באזורים חדשים, שבהם צה"ל לא פעל לפני כן. לוחמי החטיבה פעלו לטיהור המרחב מחבלים ופגעו בתשתיות טרור רחבות. במהלך הקרבות בצפון הרצועה נהרג לוחם גדוד 101 של חטיבת הצנחנים סמ"ר בנימין מאיר ארלי.

ב-20 בנובמבר לאורך הלילה, המשיכו כוחות החטיבה בפעילות בצפון רצועת עזה במרחב ג'באליה. במהלך הקרבות בצפון הרצועה נהרגו סמל ינון תמיר וסמ"ר דביר ברזני, לוחמי גדוד 890 של חטיבת הצנחנים.לוחמי גדוד 101 בסמטאות ח'אן יונס
==== קרב ג'באליה השני (מאי 2024) ====

ב-15 במאי 2024 בתקרית ירי דו-צדדי בג'באליה נהרגו חמישה לוחמים מפלגת ח"ץ של גדוד 202 מירי פגזים משני טנקים של גדוד 82 של חטיבה 7. ביניהם: סרן רועי בית יעקב, סמ"ר גלעד אריה בוים, סמל דניאל חמו, סמל אילן כהן], וסמ"ר בצלאל דוד שעשוע.

ב-17 במאי במהלך הקרבות במחנה הפליטים ג'באליה נהרג סמל בן אבישי, חייל בפלוגת התקשוב (פלחי"ק) של חטיבת הצנחנים לאחר שנפגע מפגיעת צלף במהלך היתקלות עם מחבלים בעת תיקון אנטנת תקשורת רדיו במסגרת תפקידו.

ב-19 במאי הותר לפרסום כי רס"ן גל שבת, מ"פ חץ בגדוד 202, נפטר מפצעיו לאחר שנפצע באורח קשה בתאריך 15.5.2024 בהיתקלות עם מחבלים בצפון רצועת עזה.

ב-29 במאי פעל גדוד 101 במחנה ג'באליה במהלך הפעילות נורה לעבר כוח לוחמים של הגדוד RPG. כתוצאה מכך, נהרג לוחם גדוד 101 סמ"ר ידידיה אזוגי.
=== הקרבות בשייח' עגלין רימאל ותל אל-הווא ===
לוחמי פלוגת העורב של סיירת צנחנים בשכונת חמד ח'אן יונס, אוגוסט 2024
ב-10 בנובמבר במהלך התקפה חטיבתית של כוחות חטיבת הצנחנים בשכונת שיח' עג'לין בדרום העיר עזה, סרק הכוח איתורים במרחב הדרומי של הגזרה ומצא משגר רקטות בסמוך לבנייני מגורים. כלל אמצעי הלחימה שאותרו הושמדו או הוחרמו על ידי לוחמי הצנחנים. במהלך חילופי אש מול מחבלי חמאס, נהרג סמ"ר יהונתן יצחק סמו, לוחם גדוד 202 בחטיבת הצנחנים.

ב-14 בנובמבר כוחות סיירת הצנחנים וגדוד 202 בשיתוף כוחות שריון מגדוד 7421 של חטיבה 4 פעלו בשכונת תל אל-הווא וכיתרו את בית החולים אל-קודס. כוחות הצנחנים חיסלו מחבלים רבים שפעלו מתוך בית החולים וירו טילי נ"ט לעבר הכוחות. על פי דובר צה"ל כוחות צה"ל חיסלו 21 מחבלים שפעלו מתוך בית החולים.

ב-18 וב-19 בנובמבר צוות הקרב של חטיבת הצנחנים בשיתוף כוח הנדסה מגדוד 8219 של חטיבה 551 וגדוד שריון 7421 של חטיבה 4, נלחמו בשכונת שיח' עג'לין ורימאל. לוחמי החטיבה פעלו לאיתור והשמדת תשתיות ונכנסים של חמאס. במהלך הלחימה איתרו הלוחמים 35 פירי מנהרות, אמל"ח, וחיסלו עשרות מחבלים. בנוסף, לוחמי החטיבה פשטו על מחנה צבאי בשימוש המחלקה הטכנית של המודיעין הצבאי של חמאס, במהלך הפשיטה איתרו הלוחמים משגרי רקטות ואמל"ח. במהלך חילופי אש בשכונת שייח' עג'לין נהרגו סרן ג'מאל עבאס, וסמ"ר שחר פרידמן, מפקד פלוגה ולוחם מגדוד פתן 101.

ב-22 בנובמבר צוות הקרב החטיבתי החל בהתקפה על אזורי עיסא ושכונת תל אל-הווא. לוחמי החטיבה פשטו על מוצב חטיבת העיר עזה ועל המטה המודיעיני הצבאי של חמאס. כמו כן, הלוחמים פשטו על מנהרות, סדנא לייצור כטב"מים ואיתרו אמל"ח נוסף.

=== הקרב בשאטי ===
דובר צה"ל תא"ל דניאל הגרי עם משיא משואה כוחות הביטחון קצין חטיבת הצנחנים סרן שביט בן משה, מאי 2024
בליל 16 בנובמבר פעל צוות קרב של חטיבת הצנחנים במחנה שאטי סמוך לרצועת החוף של מרכז העיר עזה. לוחמי החטיבה איתרו אמצעי לחימה רבים, מסמכים מודיעיניים וחיסלו עשרות מחבלי חמאס.

ב-17 בנובמבר פעלו לוחמי החטיבה ופשטו על מספר יעדים ואיתרו אמצעים טכנולוגיים ואמצעי לחימה. בין היתר אותרו כלי נשק מסוג קלצ'ניקוב, מטענים, מטולים, ווסטים, RPG, משגרי נ"ט ועוד.
=== הקרב בשג'אעייה ובזייתון ===

ב-6 בדצמבר פעלה החטיבה במרחב שג'אעייה יחד עם כוחות חטיבה 188 של השריון וגולני, בקרבות קשים, במהלך הקרבות בלילה נרשמו בשכונה יותר מ-50 היתקלויות עם חוליות מחבלים, וקרוב ל-200 מחבלים חוסלו - רבים מהם מאש טנקי חטיבה 188, צלפי גדוד 890 ולוחמי סיירת גולני והצנחנים. במהלך הקרב נהרג סמ"ר עמית בונצל, לוחם סיירת צנחנים.

ב-9 בדצמבר צוות הקרב של חטיבת הצנחנים, בשיתוף גדוד השריון 7421 מחטיבה 4, איתר והשמיד בשג'אעייה פיר ותוואי תת-קרקעי, וכן השמיד עשרות אמצעי לחימה של חמאס.

ב-12 בדצמבר צוות הקרב של חטיבת הצנחנים פעל בשכונות זייתון ושג'אעייה, הלוחמים חיסלו ועצרו מחבלים שהועברו לחקירות, חשפו פירי תת-קרקע והשמידו ארבע מערכות מנהרות מרכזיות. לוחמי גדוד 202 איתרו מספר כרטיסי זיכרון שהכילו חומרים שצילמו מחבלי החמאס במתקפת הפתע.

ב-14 בדצמבר פעל צק"ח הצנחנים, יחד עם כוחות שריון מגדוד 7421 של חטיבה 4, חיסל מחבלים רבים מגדוד שג'אעייה. כוח השריון של הצק"ח זיהה מחבלי חמאס מתצפתים על הכוחות, ירה לעברם וחיסל אותם. בנוסף, לוחמי הצנחנים סרקו מתחם בית ספר ששימש כמוקד מרכזי של גדוד שג'אעייה. במתחם נוהלה לחימה כנגד כוחות הצנחנים, כאשר בסופם סגרו מעגל על המחבלים ולאחר מכן השמידו תשתיות טרור במתחם.לוחמי [[סיירת צנחנים בפעילות בח'אן יונס במלחמת חרבות ברזל]]ב-17 בדצמבר לוחמי החטיבה פשטו על דירה מבצעית, במהלך הפשיטה נמצאו אמל"ח, מטענים, קלאצ'ים, מטענים ורימונים. בנוסף, נמצא פיר התקפי שאורכו למעלה מ-15 מטר. לוחמי החטיבה הכווינו כלי טיס של חיל האוויר לתקיפת הפיר.

ב-20 בדצמבר במהלך היתקלות עם מחבלים נהרג סגן עומרי שוורץ, צוער מגדוד גפן אשר שירת כלוחם בסיירת צנחנים.

=== הקרבות בח'אן יונס ===

==== 2023 ====
ב-29 בדצמבר לוחמי צוות הקרב החטיבתי של חטיבת הצנחנים, בשיתוף גדוד השריון 7421 של חטיבה 4, החלו בהתקפה להשמדת תשתיות טרור בעיר ח'אן יונס במהלכה זיהו מחבל מוציא RPG מתוך פיר והשליכו מספר רימונים לעברו. בנוסף, זיהו מספר מחבלים שהסתתרו במבנה וחיסלו אותם באמצעות ירי טנק. בפעולה נוספת, הושמדה תשתית צבאית השייכת למפקדי גדוד דרום ח'אן יונס.

ב-31 בדצמבר צוות הקרב של חטיבת הצנחנים החל בהתקפה על מספר תשתיות טרור וביניהן עמדות תצפית, עמדות נ"ט ומחסני אמצעי לחימה של חמאס. בזמן הלחימה זיהו הלוחמים זיהו מחבל שיוצא מפיר עם טיל RPG, ירו לעברו והרגו אותו. לאחר מכן, הלוחמים זיהו שלושה מחבלים בקרבתם, והרגו את אחד מהם בעזרת כיוון כלי טיס למקום, שני המחבלים הנוספים שנמלטו המקום אותרו בין שני מבנים סמוכים – וחוסלו באמצעות ירי טנקים.לוחמי [[סיירת צנחנים בשג'אעיה, יוני 2024]]
==== 2024 ====
ב-6 בינואר חשפו כוחות הסיירת מחסן אמלח עם עשרות כלי נשק וציוד לחימה והשמידו אותו יחד עם יהל"ם. ב-21 בינואר פתחו כוחות החטיבה תחת אוגדה 98 לצד חטיבות הקומנדו, חטיבה 7 וגבעתי במתקפה נרחבת על מערב ח'אן יונס הכוחות כיתרו את מחנה הפליטים במקום, והחלו להתקדם בתוכו אל מול יעדים של חמאס – כולל בסיסים צבאיים של פיקוד ושליטה ועוד. במקום התרחשו קרבות עזים בין הלוחמים לבין מחבלים. במהלך הקרבות לאחר שנפגעו מירי RPG על מבנה שבו שהה כוח נהרגו שלשה קצינים מגדוד 202 של החטיבה ביניהם: רס"ן דוד נתי אלפסי, סמג"ד, רס"ן איליי לוי, מפקד פלוגה בגדוד, וסרן אייל טויטו, מפקד מחלקה בגדוד.

ב-25 בינואר פעלו כוחות החטיבה בשכונת אל עמל בח'אן יונס. הלוחמים נתקלו במחבלים וחיסלו אותם מטווח קרוב, פשטו על תשתיות טרור, איתרו והשמידו אמצעי לחימה, מרגמות ורקטות. במהלך פשיטה של כוחות החטיבה על אתרים צבאיים של חמאס, איתרו הלוחמים עשרות נשקים מסוג קלאצ'ניקוב, רימוני רסס, מטעני הטלה של רחפן ופצצות מרגמה. הכוחות נתקלו בשלושה מחבלים במבנה שירו לעבר הכוח. הלוחמים השיבו בירי מדויק לעבר המחבלים, שניים מהם חוסלו והשלישי נפגע וברח אל תוך מבנה. הלוחמים העלו רחפן כדי לסרוק את המבנה אליו ברח המחבל, זיהו אותו פותח בירי לעבר הרחפן וחיסלו אותו. בנוסף, צוותי הצלפים של החטיבה חיסלו באמצעות ירי מדויק עשרות מחבלים חמושים שהיוו איום על הכוחות, לצד שימוש באמצעי תצפית וסגירות מעגלים עם כוחות שריון, הנדסה ואוויר.
ג'באליה, מאי 2024]]ב-3 בפברואר לוחמי צוות קרב של החטיבה פשטו על מבנה בן מספר קומות ששימש את מפקד חטיבת חאן יונס לניהול לחימה ואיתרו בו אמצעי לחימה רבים וביניהם קלאצ'ניקוב, מחסניות, ציוד צבאי, ואמצעים טכנולוגיים. בפשיטות נוספות של הכוחות אותר מצבור של רקטות RPG בתוך בתי מחבלים.

ב-4 בפברואר לוחמי החטיבה העמיקו את הפעילות בשכונת אל-עמל שבמערב חאן יונס, הלוחמים פשטו על כספות של החמאס ועל משרד חלפנות של הארגון, שבהם אותרו יותר מ-3 מיליון ש"ח ששימשו ככספי טרור. עוד אותרו מסמכים מודיעיניים של ארגון הטרור. בנוסף, הלוחמים איתרו בשכונה אמצעי לחימה רבים, עשרות תשתיות טרור של החמאס, פירים תת-קרקעיים, עמדות תצפית ומפעלים לייצור אמצעי לחימה שונים.

ב-15 בפברואר פשטו כוחות החטיבה בפשיטה על בית חולים נאסר בח'אן יונס, במהלך חילופי אש מול מחבלי חמאס נהרגו סמ"ר רותם סהר הדר, לוחם סיירת צנחנים וסמ"ר נעם חבה, לוחם גדוד 202. בקרב זה נפצעו עוד 9 לוחמים של הסיירת כאשר 3 מהם באורח קשה.

ב-18 בפברואר במהלך קרבות חילופי אש מול מחבלים בח'אן יונס נהרג סמ"ר סימון שלומוב, לוחם גדוד צפע 202.
לוחמי פלגה ג' של גדוד 202 של חטיבת הצנחנים בדיר אל בלח במהלך מלחמת חרבות ברזל, אוגוסט 2024
ב-20 בפברואר בבוקר הותר לפרסום הבוקר כי סמ"ר מעוז מורל, לוחם סיירת צנחנים, נפטר שבוע לאחר שנפצע אנוש בקרב ברצועת עזה.

=== קרב ח'אן יונס השני ===
ב-10 באוגוסט שבה חטיבת הצנחנים (במסגרת אוגדה 98) לפעול באזור ח'אן יונס שבדרום הרצועה לאחר קבלת מידע מודיעיני על המצאות תשתיות טרור נוספות, מעל ומתחת לקרקע..

ב-11 באוגוסט במהלך פעילות גדוד 101 בשכונת הקרארות במרחב ח'אן יונס איתרו תוואי מנהרה תת קרקעי, במקביל פשטו לוחמי הגדוד על יעדים מעל הקרקע. בפעילות נהרג לוחם הגדוד סמל עומר גינזבורג שנפגע מפגיעת ירי צלף של חמאס. כוח לוחמים של הגדוד היה במבנה מעל הקרקע, הצלף זיהה זיהה אותם והצליח לפגוע בסמל גינזבורג, באותה התקרית נפצעו באורח קל שני לוחמים נוספים של הגדוד .
לוחמי סיירת צנחנים בח'אן יונס, אוגוסט 2024
ב-19 באוגוסט, במהלך פעילות של סיירת הצנחנים במרחב ח'אן יונס, נהרג סגן שחר בן נון מפגיעת פצצה שהטיל מטוס קרב של חיל האוויר על בניין בו שהה כוח הצנחנים. באותה תקרית נפצעו מספר לוחמים נוספים בדרגות שונות.<ref></ref><ref></ref>
=== קרב שג'אעיה השני ===

ב-27 ביוני 2024 כוחות אוגדה 98 פתחו בהתקפה על יעדי טרור במרחב שג'עייה ונלחמו מעל ומתחת לקרקע במקביל. צוותי הקרב החטיבתיים 7 והצנחנים חיסלו מחבלים רבים בהיתקלויות, ואיתרו מחסן אמצעי לחימה במתחם בית ספר במרחב. לוחמי צוות הקרב של חטיבה 7 החלו בפעילות ממוקדת באור יום במרחב שג'אעייה. במהלך הלילה של 28 ביוני, צוות הקרב של חטיבת הצנחנים החל לפעול ופשט על תשתיות טרור במרחב.
לוחמי פלגה ג' של גדוד 202 של חטיבת הצנחנים בדיר אל בלח במהלך מלחמת חרבות ברזל, אוגוסט 2024
ב-29 ביוני במהלך קרב עם מחבלי חמאס ולאחר שנפגע מירי מטווח קצר נהרג סמל יאיר אביטן, לוחם בגדוד 890 של החטיבה.

ב-4 ביולי מהלך היתקלות עם מחבלים נהרג סמ"ר אייל מימרן, לוחם בגדוד 101 של החטיבה.

=== הקרבות במחנות המרכז ===
במהלך חודש אוגוסט החלו כוחות החטיבה לפעול בגזרת מחנות המרכז, דיר אל בלח ונוסיראת.

ב-25 באוגוסט ערך כוח לוחמים של גדוד 202 פשיטה בפאתי דיר אל בלח. כוח לוחמים נכנס למבנה ובתוך המבנה הופעל עליהם מטען חבלה. כתוצאה מפיצוץ המטען נהרג סמ"ר עמית צדיקוב,<ref></ref> לוחם גדוד 202.<ref></ref>

== אבדות ==
מיום מתקפת הפתע ותחילתו של התמרון הקרקעי ברצועת עזה במלחמת חרבות ברזל איבדה החטיבה כ-45 מלוחמיה (נכון ל-25 באוגוסט 2024).
{| border="1" cellpadding="4" cellspacing="0"
|- bgcolor="#FF0000"
!אבדות
!גדוד 890
!גדוד 202
!גדוד 101
!סיירת צנחנים
!גדוד הבא"ח
!מפח"ט/מפג"ד
!סה"כ
|-
|מתקפת הפתע
|3
|3
|6
|1
|4
| ----
!17 לוחמים
|-
|התמרון הקרקעי
|3
|14
|6
|4
| ------
|1
!28 לוחמים
|}

== קישורים חיצוניים ==
* 
* 

== הערות שוליים ==

קטגוריה:חטיבת הצנחנים
קטגוריה:יחידות צה"ל במלחמת חרבות ברזל